ISIGIDIMI SAMAXOSA, AUGUST 1, 1877. 7

ngakoleki komntu ngakuyo.—Siyaqonda ke ngalendawo ukuba u-Liwani akamiswanga *ngetuba lokuba engunyana womfazi wokuqala,* kodwa ngokukoleka kwake ngapezulu ko Janjala, njenge siko lika Rulumeni ukuba linjalo kade kubantu base koloni.

Kanjako kwakuyo lencwadi, ngetuba lempahla, eyona nto ililifa e-Koloni, sifumana u-Mr. Brownlee esalatisa u-Xokelelwana umteto we 18 womnyaka we 1864. Lomteto ke siyazi ukuba umisa ukuba ilifa labantu abantsundu e-Koloni malihambe ngendlela yesiko labo. Isiko ke leziziwe ezintsundu siyalazi ukuba lelokuba eyona ndlalifa ngunyana womfazi omkulu. Ngako ke lomteto ekupumeleni kwawo uyamisa ukuba oyena mfazi ngomkulu nokuba ngowokugqibela ekuzekweni kwake, ngokuba unyana wake yindlalifa.

Kanjako lomteto ndiwufumana umisa isitembu, sonke, ngokuba onyana bezizindlu nokuba zingapi inani lazo, ngulowo unokudla ilifa lendlu yakowabo njenge siko. Ngalomteto ke kusekuhleni ukuba lendlela yabafazi kubantu abantsundu base koloni *isemi nge siko labo* nanxa indoda inesitembu, ngokuba ilifa lise nokuhamba ngedlela yalo ngokudala, into ke —nditeta ukudliwa kwelifa—ebonakalisayo ubunyana kwa nobufazi bomntu.

Nditi ke elilizwe lika Mr Brownlee lokuba owokuqala umfazi nguyena uyakubalelwa ukuba ngomkulu, nokuba nguyena anguye ngokomteto alinakunceda nto pezu kwa lomteto we Parlamente omise indlela yamafa, ngokuba ukwabiwa kwelifa kuya kwelatisa futi oyena uyindlalifa, noyena mfazi ungunina we ndlalifa.

Nditi ke lomfazi wokuqala ati u-Mr Brownlee nguyena inguye ngokomteto buyakubonakala pina ubufazi bake, unyana wake uyakudla ntonina? ngokuba ubukosi, into angati u-Rulumeni ekutandeni kwake ayabele unyana walowo umfazi, asiyiyo’ nto yabantu bonke, kanti ilifa lona, into yabantu bonke, limele ukuba lidliwa ngunyana womfazi *omkulu* nje ngokwe siko.

Manxa nditshoyo ke ndifuna ukubonisa ukuba lomteto we parlamente utintele lendawo ilungileyo ebefuna ukumisa yona u-Mr Brownlee kulencwadi yake. Kanjako nditi lomteto we parlamente ulihlazo nesono kwi Rulumeni ezibiza ngobu Kristu, ngokuba ekusebenzeni kwawo uyamisa isitembu e- koloni kwizi zukulwana ngezi zukulwana, ngokuba manxa lomteto umisayo okokuba onyana balamankazana, nokuba akwishumi kwinye indoda, base nokudla *amafa* nje nge siko labo, kusekuhleni ukuba lomteto umisa ukuba *bangabafazi* bonke, ngokuba ngunyana womfazi yedwa onokudla ilifa. Lomteto ke osebenza okunje bekumele ukuba tina ma kristu sizame ukuba ubuyiswe ngetuba lokonakala kwawo.

Manxa nditshoyo anditi umntu ontsundu, ilifa malingahambi ngendlela yesiko labo ukuba batanda njalo. Ilungile leyonto. Kodwa nditi umteto omise lendawo maumise kunye naye *umfazi omnye,* ungamisi isitembu sonke ukuba sibe ngabafazi nonyana balamankazana onke indlilifa zalendoda nje ngoko lomteto usebenza njalo.

Okwam ukuqondo nditi elilizwi lika Mr Brownlee alinakunceda nto pezu kwa lomteto we parlamente omisa indlela yamafa. Ukuba ndilahlekile ukuqonda kwam ndingavuya undibonise. Ndisisicaka sako.

E. J. Warner.

ILIFA.

Paterson, June 5,1877.

Nkosi yam Mhleli we *Sigidimi Samaxosa.* Andimntu ukukataza futi, ndinyamezele kancinane ngale migcana; sishiywe yindoda enkulu apa ngo May 27 1877 egama lingu Sibatywa Gapi; lendoda iyaziwa ngabaninzi ekoloni nalapa kuba ibiligqira lamayeza. Mandifutshanise bazalwana, lendoda yalala elukukweni ngo September, ebesiza futi etyalikeni, wahlukana nayo kwakukula ukufa wamana ehanjelwa ngabakokeli, bemtandazela nomolokazana wake, ebesiti akubuzwa ngompefumlo wake ati andikanikwa ukunazisa oko, lindani nina nova ngam, waqala walahla utywala, esangcambaza, walahla icuba, wafuna amayeza omfundisi odwa. Lenjenjalo elixego lihumashumi osibozo ubudala, lati ngenye imini kumkokeli, bendingazanga ndenze bubi, ityala lam ku Tixo, kukuba ndingamkonzanga ndada ndangaka, kanti kade endigcina ezingozini, lonto ke yonke indixolele Inkosi nditenjisiwe ngelifa elingunapakade ezulwini. Wati kunyana omkulu nalo ilifa endikushiya nalo, sasi-

lindele into tina ngelifa lamayeza, njengoko kudla ngokubanjalo emagqireni, kanti namhla lo ulahlekiwe ngamayeza kwema Imvana esusa izono zelizwe pambi kwake, wati maxa iselifikile iyure wati kum­kokeli mkape kaloku umntu wako, agoduke naba abeze kumtabata, watandaza ke umkokeli, wati ekutandazeni kwake, ngamana nkosi abe lo utembele kuwe, walandela ofayo wati ewe Nkosi ndikufumbete ngokupelelisileyo wahlala isiqingata seyure, emva koko kwatandaza elinye ixego eliku mashumi asixenxe ubudala wati xa ati amen, kwapela. Yivani maxego awasalibele yimi sholongu, shiyani onyani benu nelifa elingu *Yesu* ningabashiyi nemfene namayeza nem- paka nenkomo negusha.

John Mahaley.

IZINTO NGEZINTO.

Ukucandwa Komhlaba.—Siva ukuba u-Mantyi inkosi yesika Mqalo ivumile ukuba umhlaba wayo ucadwe. Ngokwenjenjalo ide yasenzela into elungileyo eso sizwe, kuba akunakunyukwa apo umhlaba ungacandwanga.

U-Lord Carnarvon utumele incwadi yokuba uyavumelana nesenzo sika Somtseu sokuyi tabatela pantsi kolaulo Iwamangesi i-Transvaal. U-Somtseu umiselwe ukuba abe yi Governor yakona afumane £ 3,000 ngomnyaka.

E-Transvaal oko kube kusalaula Amabulu ebesiti xa ontsundu aya kucela incwadi yokuya kufuna umsebenzi kufunwe ukuba ayi hlaule. Ngoku kulaula Amangesi kutiwa nokuba ontsundu unqwenela ukuya kuwufuna pina umsebenzi makayi fumane incwadi yake ngokukululekileyo.

Unyana omkulu we Nkosazaua uza kuhambela e- Australia kunye nenkosikazi yakwake. Kuse kulu- ngiselelwa izinto eziya kufuneka. Kufunwa ukuze isuke ngo November walonyaka mhlaumbi ngo March 1878. Uya kuqala aye e-Australia aze ke abuye nge new Zealand, kutiwa uyise wayenomnqweno wokuba kuyiwe kwezo ndawo, ke Inkosazana iya vuya ukuba abantwana bake beza kuzalisa lomn- qweno woyise.

Obetwe Ngabantsundu.—Umfo otile ontsundu abati ngu Klass Bartman obesuka e-Somerset esiyaa e-Baviaans River eputuma umlungukazi ute xa asendleleni wafikelwa ngama Xosa amatatu. Amabini abambe amahashe omnye wakwela enqweleni ukuza kubeta u-Klass. Unge uza kuhla, bati ababini bakuyibona lonto bayiyeka imikala beza kunceda omnye, wafumana ituba lokuquba amahashe bengekabi nakumbamba. Uqube wada waya kuqabela endulini kanti uza kuti xa ahlayo kwicala elingapaya iwc- lonqwelana. Kuncedakele ukuba loma Xosa ebe- ngasa sukeli.

Obuleweyo.—Ipepa lase Cradock liti: siva ku Dr Fehrsen ukuba kuko umntu osand’ukubulawa ngohlobo olubi kakulu. Umbulali no buleweyo ngama Lawo bobabini. Kubonakala ukuba omnye lo ususwe ngumfazi walo ubuleweyo ukuba makaye kubulala indoda yake. Elilawo libulele elinye lite ukuze lilifumane elinye lalilibizela endle langa liya kulibonisa inyosi. Bakufika kulondawo lite naziya paya, wati akutoba omnye ekangela weva induku iselimi entloko yamapula itambo emva kwendlebe. Emva koko litabate ilitye layi cumza intloko, laposa amatye pezu kwesidumba lagoduka ukuya kuxelela umfazi ukuba liyi bulele indoda yake. Kungekabi mzuzu umlungu obeliqashile elo Lawo uzekulifuna, kanti ke oko kukuza kuvakala komkondo. Umbulali lowo kuvakala ukuba uselelivumile ityala lake.

Umsebenzi Wabantsundu.—Umfo abati ngu Mr Napier ute kwinteto ayenze e-Rini ngomsebenzi wa- bantsundu: kwezinyanga zisibozo zidluleyo abantu abantsundu abebekolisa ukuba pentsi kwam bebebako 800 maxa wambi bake babe 1000. Inkoliso yabo ibinga Maxosa na Mamfengu na Besutu. Ndibe netuba elihle ke ngoko lokuqonda ukusebenza kwabo. Ke nditi abasenzi abantsundu abanga pantsi kwabamanye amazwe endike ndibabone. Into abayisweleyo kukuqeqeshwa. Nditsho ndibazi abasebenzi bama Ngesi nama Irish noma Scotch nama French, nama Sardinia nama Italian nama Belgians nama Turk. Abantsundu abatati xesha ukuqonda into efanele ukwenziwa. Andiboni sizatu sokuba xa ba- fundisiweyo bangabi ngabaki nabenzi benqwelo. Ndiva abanye besiti abantsundu besiza nje apa emsebenzini kukuba befuna ukutenga abafazi nemipu. Andiyikolwa mna lonto. Baninzi endibaziyo aba-

pindapindileyo ukuza kusebenza baman’ukufika nabatsha. Abantsundu abeza kusebenza apa baya kufunda bafundise nabanye ukuba umsebenzi ngumtombo wobutyebi.

Ukulaulwa kwezinto e-Free State akungeze uku- feze. Ematyaleni akona ute umfo ontsundu obebile wanikwa iminyaka emibini etolongweni esebenza nzima nemivumbo emashumi mahlanu. Ute omhlope obebambe umntu ontsundu wambeta weba nemali yake waqekeza nesitora waba imali ekumakulu amatatu, waqekeza nodonga Iwetilongo wanikwa inyanga ezintandatu etolongweni esebenza nzima.--Cape *Times*

Kwabomvana.—Umbalelani otile wepepa lase Rini uti “ kuma Bomvana kuko into ebifanele ukubanga umsindo kubo bonke abayivayo. Kwinyanga ezimbini ezidlulileyo inkosi yama Bomvana abati ngu Siziba yapikisana ngecuba no Mrs Philip umfazi womgcini venkile. Ute akuteta ngamandla yasuka lonkosana yaxelela amapakati ayo ukuba ambete. Ambetile okwenene ngezabokwe. Ute u-Siziba ukubonisa ubukosi bake wangena evenkileni watabata impahla nemali. Imantyi yama Bomvana ayinakwenza nto kuba u-Moni uti akapantsi kwake u-Siziba. U-Siziba uti uyinkosi engapezulu naku Moni. Ke nokuba u-Mrs Philip ubenze ntonina ngelengavunyelwa u- Siziba ukuba enze into enje. Nabanye abantsundu sebesongela ukubeta abamhlope kuba bengaboni nto ayenziweyo u-Siziba.” [U-Rulumeni ute akuwabona amazwi alombali watumela ukuba ipengululwe into ateta ngayo.]

ABABUBILEYO.

Kwa Melani ngo July kubube u-Sicam Sizani no Zenzile Nceni no Sinqanda Jani.

UMBONO.

E-Gwali kumhlaba ka Mr. Joseph Amos kuko inko- mo ete ngomhla 31 ka July yazala amankonyana amane—amaduna amabini namatokazi amabini. Ngamabala amaduna ebefana omabini, amatokazi efana. Azelwe epilile onke noko ebemancinane kunoko adla ngokuba ngako amankonyana enkomo. Lento ibamangalisile bonke abezizigama. Akukabiko namnye oti wake wayiva nase zimbalini zakudala.

ISAZISO.

KUYAZISWA ukuba u-Rulumente umise u-James Mavuso ukuba abe Sibonda se Lali zama Mfengu akwa Mavuso kwa Gaga esikundleni sika Skepe Mavuso obub'ileyo ukususela kumhla wo 1 kule nyanga imiyo.

PERCY NIGHTINGALE,
Imantyi.

Kwi Office ye Mantyi,

Alice, 16 July 1877.

ISAZISO NGOKUQAPULA.

KUYAZISWA okokuba u-Dr. Watkins Igqira lakwa Rulumente lalomandla wase Dikeni, uya kuqapula ngesisa kulemizi iza kukankanywa, emini enkulu kule mihla iza kuxelwa; abantu ke bayacelwa ukuba bakugqale oko:—

Endlwini yesikolo kwa Gaga ngolwe Sine 26 July 1877.

Do E-Roxeni ngolwe Sibini 31 July „ Do E-Mxelo ngolwe Sine 2 August „ Do E-Sheshegu ngolwe Sibini 7 „ „

Do ,, „ 14 ,, ,,

Endlwini ka Oba e-Ngqanda „ 21 „ „

Do Do „ 28 ,, „

Endlwini yesikolo kwa Sikunyana ,, 4 Sept. „ Endlwini ka Pakati e-Gxwetera (kwa Lloyd) ngolwe Sibini 18 September 1877.

PERCY NIGHTINGALE, Imantyi.

Kwi Office ye Mantyi,

Alice, 18 July 1877,